शीर्षक: कारगिल विजय दिवस: ' युद्धाबाबत पाकिस्तान सरकार अंधारात होतं'\nवरील काल्पनिक लेखाचे शीर्षक दिल्यास, लेखाची कल्पना करा.\n
कारगिल युद्धाबद्दल पाकिस्तान आर्मीने नवाज शरिफ यांना का सांगितलं नव्हतं?

1999साली भारत आणि पाकिस्तान यांच्यात झालेल्या कारगिल युद्धाला यंदा 21 वर्षं पूर्ण होतायेत. गेल्यावर्षी त्याबद्दल बोलताना तेव्हाच्या नवाझ शरीफ सरकारमध्ये माहितीमंत्री असलेले मुशाहिद हुसेन यांनी बीबीसीला सांगितलं की या कारवाईबद्दल पाकिस्तान सरकारही अंधारात होतं आणि 1965 ची चूक पाकिस्तानने कारगिलमध्येही केली असं त्यांना वाटतं.

बीबीसीच्या प्रतिनिधी शुमाईला जाफरी यांनी मुशाहिद हुसेन यांची एक्सक्लुझिव्ह मुलाखत घेतली होती. 

प्रश्न - पंतप्रधान अटलबिहारी वाजपेयी लाहोरला आले होते तेव्हा नवाज शरिफ यांना कारगीलमधल्या घडामोडी माहिती नव्हत्या का?

उत्तर -  नाही, बिलकूल नाही.

प्रश्न - त्यावेळी तुम्ही माहिती प्रसारण मंत्री आणि सरकारचे प्रवक्ते होता. पहिल्यांदा ISPRने (पाकिस्तान आर्मीचा संपर्क विभाग) कारगिलमध्ये लढणारे हे काश्मिरी मुजाहिद्दीन होते, असं सांगितलं. पण प्रत्यक्षात तिथं तर पाकिस्तानी आर्मी होती, हे तुम्हाला कधी समजलं?

उत्तर - ही गोष्ट सार्वजनिक झाली तेव्हा मला पत्रकार परिषदेत बोलायला सांगितलं. पण मी एकटा बोलणार नाही, असं सांगितलं. ISPRचे डायरेक्टर जनरल ब्रिगेडियर राशिद माझ्या उजवीकडे बसतील आणि परराष्ट्र मंत्रालयाचे प्रवक्ते माझ्या उजवीकडं बसतील, असं मी म्हटलं. तेव्हा "पाकिस्तान आर्मीचे लोक यात सामील होते, हे तुम्हाला माहिती आहे का?" असं ISPRचे डायरेक्टर जनरल यांनी मला विचारलं. तेव्हाच याविषयी मला कळलं.

प्रश्न - म्हणजे पाकिस्तानी आर्मी तिथं होती हे तुम्हाला तेव्हा कळलं?

उत्तर -  होय, Northern Light Infantry तिथं होती.

नवाझ शरीफ सरकारमध्ये माहितीमंत्री असलेले मुशाहिद हुसेन

प्रश्न - ही मे 1999ची गोष्ट आहे ना?

उत्तर -  हो, मे महिन्याच्या शेवटच्या आठवड्यात पाकिस्तानी आर्मीचे जवान असल्याचं स्पष्ट झालं.

प्रश्न - या युद्धाच्यावेळी अण्वस्त्रांची तयारी केली होती का?

उत्तर -  बिलकूल नाही. अण्वस्त्राचा मुद्दा समोर आलाच नाही. त्याचा विचाराही केला नव्हता. युद्धाची जाहीर घोषणाही झाली नव्हती. त्यावेळी सीमेवर चकमकी होत होत्या. दोन्ही देशांनी अण्वस्त्राचा विचारही केला नव्हता असं मला वाटतं.

 प्रश्न - जनरल मुशर्रफ म्हणाले की कारगिल युद्ध आर्मीने जिंकलं. पण राजकीय नेतृत्वाला त्याचं भांडवल करता आलं नाही. नेतृत्व दुर्बळ असल्यामुळे जिंकलेल्या युद्धात...